

Aizkraukles novada pašvaldība

AIZKRAUKLES NOVADA INTEREŠU IZGLĪTĪBAS CENTRS

izglītības iestādes reģ. Nr.4551902023, uzņēmuma reģ. Nr. 40900006725

Spīdolas iela 11, Aizkraukle, Aizkraukles nov., LV-5101, tālr. 65122862, e-pasts aiic@aizkraukle.lv

Apstiprināts ar ANIIC direktores

Zanes Romanovas

2024. gada 18.aprīļa

rīkojumu nr.1-11/24/10

**VASARAS RADOŠĀS DARBNĪCAS BĒRNIEM 2024**

**NOLIKUMS**

|  |  |
| --- | --- |
| **Aktivitātes nosaukums** | Aktivitāte “Vasaras radošās darbnīcas bērniem 2024”. |
| **Mērķis** | Kvalitatīva brīvā laika pavadīšanas iespējas vasaras mēnesī, veicinot bērna personības attīstību, izglītošanos, radošu izklaidi, veselīgu dzīves veidu un pozitīvu sociālo saziņu ar vienaudžiem.  |
| **Uzdevumi** | 1. Palīdzēt atklāt bērnam jaunas prasmes un iemaņas.
2. Dot iespēju katram radošās darbnīcas bērnam sevi izpaust radoši, rast tajā pozitīvas emocijas.
3. Apgūt pozitīvo domāšanu, gūt prieku no piedzīvotā.
4. Veidot pozitīvas attiecības ar citiem bērniem.
5. Attīstīt bērnu interesi par visu jauno un nezināmo.
6. Ieskatīties dabā - tā ir vislabākā telpa brīnumu radīšanai.
7. Veicināt bērnu aktīvu līdzdalību.
8. Dot iespēju piedalīties interesantās nodarbībās kopā ar kreatīviem pedagogiem.
9. Radīt priekšstatu par to, kā brīvo laiku pavadīt lietderīgi, piekopjot veselīgu dzīvesveidu.
 |
| **Apraksts** | Nodarbību laikā bērniem tiks piedāvāta iespēja lietderīgi pavadīt brīvlaiku – darboties dažādās radošās darbnīcās, spēlēt spēles, apgūt jaunas prasmes, mācīties strādāt kopā kā arī veikt citas aktivitātes kompetentu un motivētu skolotāju vadībā. Plānotās nodarbības bērniem veicina intelektuālu, emocionālu un sociālu attīstību, palīdz izpausties un motivē izglītoties. |
| **Organizatori** | Aizkraukles novada Interešu izglītības centrs. |
| **Vieta un laiks** | 1. Nodarbības notiks **no 03.06.2024. līdz 28.06.2024.**, katru darba dienu n**o pulksten 10.00 līdz 14.00**
2. Nodarbības notiks gan iekštelpās, gan ārtelpās pie Aizkraukles novada Interešu izglītības centra (turpmāk tekstā ANIIC) vai citās aktivitātēm piemērotās vietās.
3. Dalībniekus dala grupās:

1.grupa no **03.06.2024.** līdz **07.06.2024**. (20 dalībnieki), 2.grupa no **10.06.2024.** līdz **14.06.2024.** (20 dalībnieki),3.grupa no **17.06.2024.** līdz **21.06.2024**. (20 dalībnieki),4.grupa no **25.06.2024.** līdz **28.06.2024**. (20 dalībnieki).1. Katru dalībnieks sākotnēji var pieteikt uz vienu nodarbību ciklu. Ja grupas netiks nokomplektētas, pastāv iespēja pieteikties arī uz otru nodarbību ciklu.
 |
| **Dalībnieki** | Nodarbības paredzētas bērniem vecumā no **7 līdz 11** gadiem.  |
| **Pieteikšanās** | * + - 1. Viens no vecākiem vai likumiskajiem pārstāvjiem **no 22.04.2024. līdz 24.05.2024. elektroniski aizpilda iesnieguma veidlapu**: <https://ej.uz/radosa_vasara_2024>
			2. Pēc pieteikuma saņemšanas 10 dienu laikā, uz vecāka vai likumiskā pārstāvja e-pastu tiks nosūtīta apstiprinājuma ziņa par dalību nodarbībās.
			3. Līdz **28.maijam** vecākam vai likumiskajam pārstāvim, jāierodas ANIIC un jāparaksta aizpildītā elektronikās iesnieguma veidlapa. Pretējā gadījumā, Jūsu bērns netiks uzņemts nodarbībās.
 |
| **Nosacījumi** | 1. Dalībniekus nodarbībās uzņem, pamatojoties uz dalībnieka likumiskā pārstāvja iesniegumu un ANIIC direktores rīkojumu.
2. Bērniem, kuri apmeklē “Vasaras radošās darbnīcas bērniem 2024”, jāievēro Aizkraukles novada Interešu izglītības centra Iekšējās kārtības noteikumi. Noteikumu neievērošanas gadījumā bērns var tikt atskaitīts no nodarbību grupas.
3. Jāierodas tieši uz nodarbības sākumu – ne ātrāk kā 15 minūtes pirms noteiktā nodarbību sākuma laika. Nodarbībai beidzoties, bērnam uzreiz jādodas mājās vai kā vecāks noteicis.
4. Uz nodarbībām jāierodas laikapstākļiem piemērotā apģērbā, apavos, jābūt cepurei.
5. Uz nodarbībām līdzi jāņem ūdens, maizītes pusdienu pauzei.
6. Nodarbības nedrīkst apmeklēt, ja parādījušās infekcijas slimību pazīmes (klepus, iesnas, kakla sāpes, izsitumi, caureja, vemšana, u.c.),  vai ja noteikta pašizolācija, izolācija vai karantīnas nosacījumi. Par to uzreiz ziņot nodarbību pedagogam vai nodarbību organizatoram ANIIC.
7. Nolikumā noteiktais var mainīties, par to informējot nodarbību apmeklētāju likumiskos pārstāvjus.
 |
| **Kontaktinformācija** | Aizkraukles novada Interešu izglītības centra metodiķe Sandra Popenkova, telefona nr. 65133902, mob.tel. 26396089, e-pasts: sandra.popenkova@aizkraukle.lv |

|  |  |  |  |  |
| --- | --- | --- | --- | --- |
| Direktore |  |  | Zane Romanova  |  |